Source: http://www.ziarulderoman.ro/csm-roman-intalneste-luni-campioana-europei/
Timestamp: 2020-08-13 02:42:17+00:00

Document:
CSM Roman întâlnește luni campioana Europei – Ziarul de Roman
Catalin Bargaoanu 29/01/2017 17:14	0
Luni, 30 ianuarie, echipa de handbal feminin CSM Roman va întâlni, de la ora 17.00, la Sala Sporturilor din Roman, echipa CSM București, campioana României și a Europei, într-o partidă în devans din cadrul etapei a 16-a a Ligii Naționale. Partida va fi arbitrată de Octavian Fânață (Argeș) și Ștefan Hendrea (Maramureș) și va fi televizată în direct de Digisport și DolceSport.
CSM Roman are șase victorii consecutive în ultimele etape, dar va avea un meci foarte greu în compania CSM București, pe care nu a învins-o în ultimele trei sezoane, după transformarea echipei din capitală dintr-o formație din jumătatea a doua a clasamentului în care care avea să devină sezonul trecut câștigătoarea Ligii Campionilor. Ultimul succes al echipei din Roman în faţa CSM Bucureşti datează din februarie 2014, pe teren propriu, 27-20.
De cealaltă parte, CSM București conduce detașată clasamentul Ligii Naționale, având o singură înfrângere, la Dunărea Brăila, în etapa a patra, 27-30. Campioana a jucat vineri, 27 ianuarie, pe teren propriu, prima partidă din cadrul grupelor principale ale Ligii Campionilor, cu Larvik HK (Norvegia), în care a obținut greu un rezultat de egalitate, 26-26. În tur, bucureștencele au câștigat clar în fața CSM Roman, 28-22.
„Avem un joc cu campioana Europei și a României și vom încerca să facem un meci cât mai bun, la nivelul echipei vizitatoare. Nu cred că vom beneficia de vreun avantaj prin faptul că am avut mai multe zile de pregătire decât adversarul nostru pentru acest meci – este o etapă de campionat importantă, pe care o tratăm cu toată seriozitatea. Starea de spirit a echipei este bună, nu avem probleme de lot și sperăm ca luni să intrăm pe teren în cele mai bune condiții”, a afirmat Gheorghe Covaciu, antrenorul principal al CSM Roman.
1 CSM București 13 12 0 1 391 269 36
5 CSM Roman 12 6 3 3 303 279 21

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM